turjo4nis/wikipedia-bn-dump-20250701 huggingface dataset:
তড়িৎ ঋণাত্মকতা

তড়িৎ ঋণাত্মকতা () প্রতীক χ , হল এমন এক ধরনের রাসায়নিক ধর্ম যা কোনো পরমাণু বা অন্য কোন রাসায়নিক সত্ত্বার (অনু,পরমাণু, আয়ন)ইলেকট্রন বা ইলেকট্রন ঘনত্বকে নিজের দিকে আকর্ষণ করার প্রবণতাকে প্রকাশ করে।তড়িৎ ঋণাত্মকতা পরমাণুর পারমাণবিক সংখ্যা, কেন্দ্র থেকে যোজ্যতা ইলেকট্রনের  দুরত্ব ইত্যাদীর উপর নির্ভর করে।তড়িৎ ঋণাত্মকতার মান যত বেশি হয় কোন রাসায়নিক সত্ত্বার (পরমাণু, অণু বা মূলক,আয়ন) নিজের দিকে ইলেকট্রন ঘনত্বকে টেনে নেয়ার প্রবণতা তত বেশি হয় । ফ্লোরিন সবচেয়ে বেশি তড়িৎ ঋণাত্মক মৌল। ফ্লোরিনের তড়িৎ ঋণাত্মকতা ৪।তড়িৎ ঋণাত্মকতার ক্রম F>O>N, Cl>Br>I, C>H

সমযোজী যৌগ নির্ধারণে ভূমিকা
তড়িৎ ঋণাত্মকতার পার্থক্যের মাধ্যমে সমযোজী যৌগের প্রকৃতি নির্ণয় করা যায় :
যেমন :
নন-পোলার বা বিশুদ্ধ সমযোজী যৌগের ক্ষেত্রে তড়িৎ ঋণাত্মকতার পার্থক্য  < 0.5 হয়  ,
তড়িৎ ঋণাত্মকতার পার্থক্য  0.5 - 1.7 এর মধ্যে থাকলে সমযোজী যৌগটি পোলার বা আয়নিক  প্রকৃতির সমযোজী যৌগ হয়,
আর যদি পার্থক্য 1.7 এর বেশি হয় (>1.7) তাহলে  সমযোজী যৌগটি যথেষ্ট আয়নিক বৈশিষ্ট্য সম্পন্ন সমযোজী যৌগ হয় ।

পর্যায় সারণীতে

পর্যায় বরাবর বাঁদিক থেকে ডান দিকে গেলে সাধারণত তড়িৎ ঋণাত্মকতা বৃদ্ধি পায়।
যেমন: N<O<F (২য় পর্যায়)
শ্রেণী বরাবর উপর থেকে নিচে গেলে তড়িৎ ঋণাত্মকতা হ্রাস পায়।
যেমন: Cl>Br>I (১৭শ শ্রেণী)

গণনা পদ্ধতি

মুলিকান স্কেল
ব্রিটিশ বিজ্ঞানী রবার্ট মুলিকান এই স্কেলের জনক। এই স্কেল অনুযায়ী:

যেখানে, 
  = তড়িৎ ঋণাত্মকতা
  = আয়নন বিভব
  = ইলেকট্রন আসক্তি

পাউলিং স্কেল
বিজ্ঞানী পাউলিং এই স্কেলের জনক। এটি সর্বাধিক প্রচলিত স্কেল।

যেখানে,

আয়নীয় রেজোনেন্স শক্তি = δ = EA−B − (EA−A × EB−B)½ (কিলোক্যালোরি/মোল এককে)

 EA−B = A মৌল ও B মৌলের মধ্যে বন্ধন শক্তি
 EA−A = দুটি A মৌলের মধ্যে বন্ধন শক্তি
 EB−B = দুটি B মৌলের মধ্যে বন্ধন শক্তি
  = A এর তড়িৎ ঋণাত্মকতা
  = B এর তড়িৎ ঋণাত্মকতা

আলরেড-রচো স্কেল
বিজ্ঞানী আলরেড ও রচো এই স্কেলের জনক। 

 Zeff = প্রভাবকারী নিউক্লীয় আধান
 rcov = সমযোজী ব্যাসার্ধ

দ্বিমেরু ভ্রামক

রাসায়নিক বৈশিষ্ট্যের উপর প্রভাব 
এই ধর্মটির উপর পদার্থের অন্যান্য অনেকগুলো বৈশিষ্ট্যের আন্তঃসম্পর্ক দেখা যায়। যেমন, কোন যৌগে সমযোজী বন্ধনে আবদ্ধ দুটি পরমাণুর মধ্যে তড়িৎ ঋণাত্মকতার পার্থক্য যত বেশি হয়, ঐ যৌগের সমযোজী বৈশিষ্ট্যসমূহের আদর্শ আচরণ থেকে তত বেশি বিচ্যুত হতে দেখা যায় অর্থাৎ আয়নীয় যুগের ন্যায় আচরণের সম্ভাবনা বৃদ্ধি পায়।

সংকরায়ণ ও তড়িৎ ঋণাত্মকতা
s অরবিটালের ইলেকট্রন গুলি যেহেতু নিউক্লিয়াসের বেশি কাছে থাকে, তাই তারা নিউক্লিয়াস দ্বারা বেশি আকৃষ্ট হয়, তুলনামূলকভাবে p অরবিটালের ইলেকট্রন গুলি নিউক্লিয়াসের থেকে বেশি দূরে থাকায় কম আকৃষ্ট হয়। বিভিন্ন সংকরায়িত অরবিটাল গুলিতে যত s চরিত্রের শতাংশ বৃদ্ধি পায়, সেটি তত বেশি নিউক্লিয়াসের কাছাকাছি অবস্থান করে এবং প্রায় গোলাকার আকার ধারণ করে (যেহেতু s অরবিটালের আকৃতি গোলাকার) ফলে আকর্ষণ বল বৃদ্ধি পায় এবং তড়িৎ ঋণাত্মকতা ও বৃদ্ধি পায়।

তথ্যসূত্র

আরও পড়ুন

বহিঃসংযোগ

ওয়েব এলিমেন্টস
ভিডিও বর্ণনা
তড়িৎ ঋণাত্মকতা চার্ট

রসায়ন
রাসায়নিক ধর্ম
রাসায়নিক বন্ধন
কাসুবির সমাধি

কাসুবির সমাধি, উগান্ডার রাজধানী কাম্পালায় অবস্থিত বুগান্ডার চার জন ‘কাবাকা’র (রাজা) সমাধিক্ষেত্র ও ইউনেস্কোর তালিকাভুক্ত বিশ্ব ঐতিহ্যবাহী স্থান।

১৬ মার্চ, ২০১০ সালের এক ভয়াবহ অগ্নিকাণ্ডে সেখানকার কিছু প্রধান ভবন প্রায় সম্পূর্ণ ধংস্ব হয়ে যায় যা এখনো তদন্ত করা হচ্ছে। বুগান্ডা রাজ্য তাদের রাজাদের সমাধিস্থল পূননির্মাণ করেছিল এবং বর্তমানে উগান্ডা সরকার ও ইউনেস্কো সমাধিস্থলটি রক্ষায় ২০১৩ সালের ১ মার্চ একটি চুক্তি সাক্ষর করে।

সমাধি 

কাসুবি হিলের রাজাদের সমাধি, সিকাবাকার সমাধি নামেও পরিচিত। কেন্দ্র ভাগের এই সমাধিক্ষেত্রটি ১৮৮১ সালে নির্মাণ করা হয়। সমাধিক্ষেত্র নিয়ে পুরু এলাকাটি অনেক ভবন নিয়ে গঠিত। এখানে বুগান্ডার চার জন ‘কাবাকা’র (রাজা) সমাধিক্ষেত্র আছে যেগুলো খড় ও কাঠ দিয়ে নির্মিত। বুগান্ডার জনগনের কাছে এই জায়গা ধর্মীয় ও রাজনৈতিক গুরুত্ব বহন করে। ২০০১ সালে ইউনেস্কো সমাধিক্ষেত্রটি বিশ্ব ঐতিহ্যবাহী স্থান হিসেবে ঘোষণা করে।

এখানে যে চারজন কাবাকাসের সমাধি তারা হলেন :
 প্রথম মাতিসা (১৮৩৫-১৮৮৪)
 দ্বিতীয় মুয়াঙ্গা (১৮৬৭-১৯০৩)
 দ্বিতীয় দাউদি চাও (১৮৯৬-১৯৩৯)
 স্যার এডোয়ার্ড মাতিসা (১৯২৪-১৯৬৯)

আগুনে ক্ষতি 
১৬ মার্চ, ২০১০ সালে স্থানীয় সময় রাত ৮.৩০ মিনিটে কাসুবির সমাধিক্ষেত্রটি আগুন লেগে ক্ষতিগ্রস্ত হয়। আগুন লাগার কারণ এখনো জানা যায়নি। বুগান্ডা রাজ্য সরকার এই ঘটনা তদন্তের জন্য পুলিসের পাশাপাশি একটি স্বাধীন তদন্ত দল গঠনের ঘোষণা দিয়েছিল। আগুন লাগার পরদিন ১৭ মার্চ বুগান্ডার প্রধানমন্ত্রী জন বস্কো ওয়ালোসিম্বাই বলেন,

আগুনে সমাধিস্থলের ভেতরের সমাধির কোন ক্ষতি হয়নি। বুগান্ডা রাজ্য প্রশাসন এটি পুনরায় পূননির্মাণের ঘোষণা দিয়েছিলেন। এরপর তদন্ত দল উগান্ডা সরকারের কাছে একটি তদন্ত প্রতিবেদন দিয়েছিল যদিও এটা জনগণের কাছে এখনো প্রকাশ করা হয়নি। ডিসেম্বর ২০১২ তে বৈদেশিক সহয়তায় এটি ফূনর্গঠনের কাজ শুরু হয় যেখানে বুগান্ডা সরকারের সেনাবাহিনী নিরাপত্তার দ্বায়িত্ব পালন ও কাজ তদারক করে।

চিত্রশালা

তথ্যসূত্র

বহিঃসংযোগ 
 Kasubi Tombs 
 Kasubi Tombs Digital Media Archive (creative commons-licensed photos, laser scans, panoramas), using data from a Skybucket 3D/Plowman-Craven/CyArk research partnership
 Fire Destroys Kasubi Tombs, Uganda Daily Monitor, 17 March 2010

২০১০-এ অগ্নিকাণ্ড
সমাধিস্থল
বিশ্ব ঐতিহ্যবাহী স্থান
উগান্ডার ইতিহাস
উগান্ডার দর্শনীয় স্থান
সমাধি
বিপদাপন্ন বিশ্ব ঐতিহ্যবাহী স্থান
লোপামুদ্রা (প্রজাপতি)

লোপামুদ্রা (ইংরেজিঃ Red-base Jezebel) মাঝারি আকারের কালো, হলুদ, সাদা ও লাল রঙে মোড়ানো পিয়েরিডি পরিবারের এক প্রজাতির প্রজাপতি। লোপামুদ্রা সাধারণত দক্ষিণ এশিয়া ও দক্ষিণ-পূর্ব এশিয়ার দেশসমূহে দেখা যায়। এই প্রজাপতির বৈজ্ঞানিক নাম Delias pasithoe বা Delias aglaia aglaia।

আকার 
প্রসারিত অবস্থায় লোপামুদ্রার ডানার আকার ৬৮-৮৪ মিলিমিটার দৈর্ঘের হয়।

উপপ্রজাতি 
ভারতে প্রাপ্ত লোপামুদ্রা এর উপপ্রজাতি হল- 
 Delias pasithoe pasithoe Linnaeus, 1767 – Chinese Red-base Jezebel

বিস্তার 
সাধারণত এই জাতীয় প্রজাপতিটি পূর্ব হিমালয়, নেপাল থেকে মায়ানমার, থাইল্যান্ড, মালয়েশিয়া সর্বত্র দেখা যায়। হিমালয়ের ৫০০০ ফুট অবধি এদের পাওয়া যায়।  সাধারণত জঙ্গলে এই প্রজাতির প্রজাপতি বেশি দেখা যায়। বাংলাদেশের সিলেট, চট্টগ্রাম ও গাজীপুরের শালবনে এদের দেখা পাওয়া যায়।

বর্ণনা 

পুরুষ ও স্ত্রী উভয় লোপামুদ্রারই পেছনের ডানার মাঝের ও কিনারার কোষগুলো উজ্জ্বল হলুদ রঙের হলেও ডানার তলার বা গোড়ার দিকের কোষগুলো টকটকে লাল হয়। এদের শুঁড়, মাথা, বুক ও পেটের ওপরটা কালো এবং পেটের পাশ ও নিচটা ধূসর-সাদা।

পুরুষ 
পুরুষ লোপামুদ্রা মাঝারি আকারের সামনের ডানার ভিত্তি বা তলার রং কালো হয়।

স্ত্রী 
স্ত্রী লোপামুদ্রার সামনের ডানার ভিত্তি বা তলার রং সাধারণত বাদামি-কালো হয়। এছাড়া এদের ডানা প্রসারিত হলে ৬৯-৯২ মিলিমিটার পর্যন্ত লম্বা হয়। স্ত্রী লোপামুদ্রা জানুয়ারি থেকে মার্চে উজ্জ্বল হলুদ উপবৃত্তাকার ১০-২০ টি ডিম দেয়। এরা সাধারণত গাছের পাতায় ডিম দেয়। ডিম ফুটে লালচে-বাদামি শূককীট বের হয়। শূককীটের দেহের প্রতিটি খণ্ড বরাবর সমান্তরাল হলুদ ব্যান্ড রয়েছে, যাতে শক্ত চুল থাকে। বাইরের দিকের চুলগুলো কালো ও ভেতরের দিকেরগুলো হলুদ।

তথ্যসূত্র

বহিঃসংযোগ 
 Red-base Jezebel mudpuddling

বাংলাদেশের প্রজাপতি
ভারতের প্রজাপতি
পশ্চিমবঙ্গে প্রাপ্ত পিয়েরিডি গোত্রের প্রজাপতি
মেঘালয়ে প্রাপ্ত পিয়েরিডি গোত্রের প্রজাপতি
সিকিমে প্রাপ্ত পিয়েরিডি গোত্রের প্রজাপতি
এশিয়ার প্রজাপতি
কার্ল লিনিয়াস কর্তৃক নামকরণকৃত ট্যাক্সা
সিঙ্গাপুরের প্রজাপতি
মালয়েশিয়ার প্রজাপতি
ব্রডকম

ব্রডকম কর্পোরেশন একটি সেমিকন্ডাক্টর কোম্পানি। ১৯৯১ সালে কোম্পানিটি প্রতিষ্ঠিত হয়। এর সদর দপ্তর ক্যালিফোর্নিয়ার আরভিনে। বিশ্বের ১৫টি দেশে এর ১১,৩০০ কর্মী রয়েছে।

পণ্য 
ব্রডকমের পণ্যের মধ্যে রয়েছে ইথারনেট এবং ওয়্যারলেস ল্যান, ক্যাবল মডেম, ডিএসএল, সার্ভার, হোম নেটওয়ার্কিং ডিভাইস এবং সেলুলার ফোনের প্রসেসর আইসি। এই কোম্পানি ব্লুটুথ, ওয়াই-ফাই ট্রান্সসিভার এর জন্যও আইসি নির্মাণ করে। এর ক্রেতাদের মধ্যে রয়েছে অ্যাপল কম্পিউটার, হিলেট প্যাকার্ড, মোটোরোলা, আইবিএম, ডেল, লেনোভো, লিঙ্কসিস, লজিটেক, নিন্টেন্ডো, নোকিয়া সিমেন্স নেটওয়ার্কস এবং সিসকো সিস্টেমস।

তথ্যসূত্র 

২০১৬-এর অধিগ্রহণ ও একত্রীকরণ
জাতীয় মহিলা ফুটবল দলের তালিকা

এটি এসোসিয়েশন ফুটবলের মহিলা জাতীয় এসোসিয়েশন ফুটবল দলের একটি আংশিক তালিকা।

এএফসি (এশিয়া)

*

* ফিফা সদস্য নয়।

কাফ (আফ্রিকা)

*

*

* ফিফা সদস্য নয়।

কনকাকাফ (উত্তর ও মধ্য আমেরিকা এবং ক্যারিবীয় দ্বীপপুঞ্জ)

*

*

*

*

*

*

* ফিফা সদস্য নয়।

কনমেবল (দক্ষিণ আমেরিকা)

ওএফসি (ওশেনিয়া)

*

* ফিফা সদস্য নয়।

উয়েফা (ইউরোপ)

আরও দেখুন 
 মহিলা ফুটবল
 পুরুষদের জাতীয় ফুটবল দলের তালিকা

 
 
 
জাতীয় ফুটবল দলের তালিকা
জাতীয় মহিলা ফুটবল দল
ইয়েরাওয়াড়া কেন্দ্রীয় কারাগার

ইয়েরাওয়াড়া কেন্দ্রীয় কারাগার মহারাষ্ট্রের পুনের ইয়েরাওয়াড়াতে অবস্থিত সর্বোচ্চ নিরাপত্তা বেষ্ঠিত একটি কারাগার। এটি মহারাষ্ট্রের সবচেয়ে বড় এবং একই সাথে দক্ষিণ এশিয়ার অন্যতম বড় কারাগার। ২০০৫ সালের হিসাব অনুসারে এই কারাগারে ৩৬০০ বন্দি রয়েছে। অনেক বিখ্যাত ব্যক্তি এই কারাগারে ছিলেন। ভারতের স্বাধীনতা অন্দোলনের সময় ১৯৩০ এর পর ও ১৯৪০ সালের পর মহাত্মা গান্ধীকে এই কারাগারে রাখা হয়েছিল।

বর্ণনা 
ইয়েরাওয়াড়া কেন্দ্রীয় কারাগারের আয়তন ৫১২ একর ও ৩৬,০০ জন এর উপর বন্দি নিয়ে এটি দক্ষিণ এশিয়ার অন্যতম বৃহত্তম কারাগার। এই কারাগারের প্রধান বন্দিশালা চারটি বড় দেওয়াল বেষ্ঠিত ও পুলিশ ক্যাম্প এবং বিভিন্ন নিরাপত্তার চাদরে ঢাকা। সাধারণত উচ্চ পর্যায়ের বন্দিদের এই কারাগারে রাখা হয়। কিন্তু ২০০৩ সালের মহারাষ্ট্রের মানবাধিকার কমিশনের এক প্রতিবেদনে এই কারাগারকে ঘনবসতিপূর্ন ও জীবনযাত্রার মানের দিক থেকে নিম্ন বলে উল্লেখ করা হয়।

ইতিহাস 
মহাত্মা গান্ধী ভারতের স্বাধীনতা আন্দোলনের সময় বেশ কয়েকবার এই কারাগারে ছিলেন। এরমধ্যে উল্লেখযোগ্য ১৯৩২ সালে ও ১৯৪২ সালে অসহযোগ অন্দোলনের সময়। তিনি সেখানে অন্য আরো আন্দোলনকারীদের সাথে ছিলেন। ১৯৩২ সালের ২৪ সেপ্টেম্বর তাকে এই কারাগারে রাখা হয় এবং ১৯৩৩ সালের মে মাসে তিনি মুক্তি পান। ১৯৯৮ সালে সামাজিক আন্দোলনকর্মী অন্না হজারেকে এই কারাগারে রাখা হয়েছিল। বলিউড চলচ্চিত্র তারকা সঞ্জয় দত্ত ২০০৭ সাল থেকে পরবর্তী দেড় বছর এই কারাগারে ছিলেন এবং ২০১৩ সালের ২২ মে তাকে পুনরায় তিন বছরের জন্য এই কারাগারে স্থানান্তর করা হয়।

এছাড়া অনেক কুখ্যাত কয়েদিকে এই কারাগারে রাখা হয়েছে। তাদের মধ্যে, আব্দুল করিম তেলজি, সাবেক মাফিয়া ডন অরুন গাউলি যিনি বর্তমানে এই কারাগারে একটি হত্যা মামলায় যাবজ্জজীবন সাজা ভোগ করছেন। ২৬/১১ মুম্বাইয়ের সন্ত্রাসী হামলার একমাত্র আসামী আজমল কাসাবকে ২০০৮ সাল থেকে এই কারাগারে রাখা হয়েছিল ও ২০১২ সালের ২১ নভেম্বর তাকে এখানেই ফাঁসিতে ঝুলানো হয় এবং এখানেই কবর দেওয়া হয়।

তথ্যসূত্র 

পুণের ভবন ও স্থাপনা
মহারাষ্ট্রের কারাগার
১৮৭১-এ ব্রিটিশ ভারতে প্রতিষ্ঠিত
হাশিমা দ্বীপ

হাশিমা দ্বীপ বা গানাকানজিমা (端島 বা 軍艦島) জাপানের নাগাসাকি থেকে ১৫ কিলোমিটার (৯ মাইল) দূরে অবস্থিত একসময়ের ঘনবসতিপূর্ণ অঞ্চল কিন্তু বর্তমানে জনশূন্য। বিশ্বের ৫০৫টি জনমানবহীন দ্বীপের মধ্যে হাশিমা দ্বীপ অন্যতম।

ইতিহাস 
১৮৮৭ থেকে ১৯৭৪ সাল পর্যন্ত হাশিমা দ্বীপটি ছিল ঘনবসতিপূর্ন এবং এখানে প্রচুর কয়লা খনি থাকায় অনেক শিল্প কারখানা গড়ে উঠেছিল। দ্বীপটির চারপাশে প্রচুর ভবন ও এর চারদিকে দেওয়ালের বেষ্ঠনী আছে। ১৮৯০ সালে এখানে শিল্প-কারখানা গড়ে উঠতে শুরু করে। ১৯১৬ সালে এখানে জাপানের সবচেয়ে বড় কনক্রিট ৯ স্টোরেজ ভবন গড়ে উঠে। এই ভবনটি টাইফুনের হাত থেকে বাঁচার জন্য তৈরি করা হয়েছিল। ১৯৫৯ সালে ১৬ একর আয়তনের এই দ্বীপটির জনসংখ্যা পৌঁছায় ৫২৫৯ জনে। এখানে জনসংখ্যার ঘনত্ব ছিল প্রতি বর্গ কি.মি. এ ৮৩,৫০০ জন। ১৯৬০ সালে হাশিমা ছিল পৃথিবীর সবচেয়ে ঘনত্বপূর্ণ শহরগুলোর একটি।

১৯৬০ সালের পর থেকে জাপান তথা সমগ্র বিশ্বে কয়লার পরিবর্তে তেলের ব্যবহার শুরু হলে হাশিমা তথা সারা বিশ্বে কয়লার ব্যবহার কমে যায়। ফলে ধীরে ধীরে এখানকার কয়লা উত্তোলনকারী কম্পানীগুলো বন্ধ হয়ে যায়। ১৯৭৪ সালে নাগাসাকি কর্তৃপক্ষ অনুষ্ঠানিক ভাবে খনিগুলো বন্ধ করে দেয়। এরপর থেকে এখন পর্যন্ত দ্বীপটি জনশূন্য অবস্থায় আছে। এজন্য এ দ্বীপকে অনেকে ভূতুরে দ্বীপও বলে থাকে। এভাবে ৩৫ বছর বন্ধ থাকার পর দ্বীপটি পুনরায় পর্যটকদের জন্য খুলে দেওয়া হয়।

তথ্যসূত্র

বহিঃসংযোগ 

 
 
  [Also available in English]
 
 
 
 
 
 
 
 
 Hashima, l'illusion d'une île by François Bougon, in Le Monde's M weekly, with a visual dossier by Yves Marchand and Romain Meffre comparing current photos of the ruined installations with black and white photos from the island's "golden" days.

এশিয়ার ভূতুরে শহর
জনশূন্য শহর
জাপানের দ্বীপ
জাপানের শহর
জাপানের জনশূন্য শহর
জাপানের অস্বাভাবিক স্থান
জাপান দ্বীপপুঞ্জ
মিতসুবিশি
জাপানের বিশ্ব ঐতিহ্যবাহী স্থান
টোপাভাতি

টোপাভাতি বাংলাদেশের গ্রামাঞ্চলের মেয়েদের কাছে অত্যন্ত জনপ্রিয় একটি খেলা। সাধারণত শিশুরা এই খেলা খেলে থাকে। টোপা মানে হাঁড়ি বা রান্না করার বাসন এবং ভাতি হলো ভাত রান্না করা। এজন্য রান্না করার এ খেলাকে টোপাভাতি বলা হয়।

নিয়মকানুন 
প্রথমে শিশুরা পাটকাঠি বা বাঁশের কঞ্চি দিয়ে ছোট ঘর তৈরি করে। এরপর এর উপরে গাছের পাতা, কলা পাতা অথবা পলিথিন দিয়ে ছাউনি দেয়। প্রথমে একজনকে কাছেই কোথাও কাল্পনিক বাজারে পাঠানো হয়। সে বাজার থেকে বিভিন্ন কাল্পনিক জিনিসপত্র বাজার করে আনে। সাধারণত গাছের পাতা তরকারি হিসেবে, বালু ভাত হিসেবে বাজার থেকে নিয়ে আসে। বাজার করার সময় কাঁঠাল গাছের পাতা টাকা হিসেবে ক্যাবহার করা হয়। এরপর একজন সেসব জিনিসপত্র রান্না করে সবাইকে খেতে দেয়। শিশুরা রান্নার জন্য সাধারণত খেলনা হাড়ি-পাতিল ব্যবহার করে। খাওয়ার সময় থাল হিসেবেও গাছের পাতা ব্যবহার করে থাকে। এই খেলার মধ্যে গ্রাম বাংলার পারিবারিক আবহ ফুটে উঠে।

তথ্যসূত্র 

বাংলাদেশের ঐতিহ্যবাহী ক্রীড়া
মাইক হেসন

মাইকেল জেমস হেসন (; জন্ম: ৩০ অক্টোবর, ১৯৭৪) ওতাগোর ডুনেডিনে জন্মগ্রহণকারী নিউজিল্যান্ড জাতীয় ক্রিকেট দলের বর্তমান প্রধান কোচ। এরপূর্বে তিনি কেনিয়া এবং ওতাগো দলের কোচ ছিলেন। এছাড়াও তিনি আর্জেন্টিনা জাতীয় ক্রিকেট দলের কোচের দায়িত্ব পালন করেছেন। ২০ জুলাই, ২০১২ তারিখে নিউজিল্যান্ডের প্রধান কোচ হিসেবে মনোনীত হয়ে বিশ্বকাপ ক্রিকেট প্রতিযোগিতা পর্যন্ত চুক্তিবদ্ধ হন মাইক হেসন। এরপর দলের ইংল্যান্ড ও শ্রীলঙ্কা সফর পর্যন্ত তার মেয়াদ বর্ধিত হতে পারে বলে ধারণা করা হচ্ছে। এ নিয়োগের পূর্বে কেনিয়ার ক্রিকেট কোচের দায়িত্ব পালনকালে নিরাপত্তাজনিত কারণে পদত্যাগ করেন। অদ্যাবধি আধুনিক যুগে নিউজিল্যান্ডের কোচ হিসেবে তার কোচের পরিসংখ্যান অন্য যে-কোন নিউজিল্যান্ডীয় কোচের তুলনায় সবচেয়ে খারাপ।

বিতর্ক 
রস টেলরের অধিনায়কত্ব নিয়ে তিনি ভীষণ বিতর্কে জড়িয়ে পড়েন। তার মতে, টেলরকে ব্রেন্ডন ম্যাককুলামের কাঁধে দলের দায়িত্ব দেয়া উচিত। জানা যায় যে, ব্রেন্ডন ম্যাককুলাম হেসনের ঘনিষ্ঠতম বন্ধু। হেসনের সমালোচনা ও নিউজিল্যান্ড ক্রিকেটের সাথে টেলরের তিক্ততাপূর্ণ সম্পর্কের জন্য শ্রীলঙ্কার বিপক্ষে অনুষ্ঠিত ১ম টেস্টের চারদিন পূর্বে দলের দায়িত্ব থেকে অব্যহতি দেয়া হয়েছিল। কিন্তু দ্বিতীয় টেস্টে টেলরের ম্যান অব দ্য ম্যাচ প্রাপ্তির ফলে নিউজিল্যান্ড শ্রীলঙ্কার বিরুদ্ধে ঐতিহাসিক বিজয় লাভ করে। এরপর টেলরকে অধিনায়কত্বের জন্য অনুরোধ জানানো হলেও তিনি তা প্রত্যাখ্যান করেন।

তথ্যসূত্র

আরও দেখুন 
 নিউজিল্যান্ড জাতীয় ক্রিকেট দল
 কেনিয়া জাতীয় ক্রিকেট দল
 ২০১৫ ক্রিকেট বিশ্বকাপ
 ২০১৩ আইসিসি চ্যাম্পিয়ন্স ট্রফি দলের তালিকা
 ২০১২ আইসিসি বিশ্ব টুয়েন্টি২০ স্কোয়াড

বহিঃসংযোগ 
 

১৯৭৪-এ জন্ম
কেনিয়া জাতীয় ক্রিকেট দলের কোচ
জীবিত ব্যক্তি
নিউজিল্যান্ডীয় ক্রিকেট কোচ
নিউজিল্যান্ড জাতীয় ক্রিকেট দলের কোচ
ডুনেডিন থেকে আগত ক্রিকেটার
অফিসার্স অব দ্য নিউজিল্যান্ড অর্ডার অব মেরিট
আমন

আমন হচ্ছে ধান উৎপাদনের একটি মৌসুম। বাংলা অঞ্চলে ধান উৎপাদনের তিনটি মৌসুমের ভেতর এটি একটি। আমন ধান কে হেমন্তকালীন ধান বলা হয়। আমন শব্দটি সংস্কৃত 'হৈমন' বা 'হৈমন্তিক' শব্দের অপভ্রংশ। এর অপর নাম আগুনী বা আঘুনি বা হৈমন্তিক ধান। এটা রোপণের সময় হচ্ছে জুন - জুলাই মাস এবং কাটার সময় হচ্ছে অক্টোবর-নভেম্বর মাস।

প্রকারভেদ
আমন ধান তিন প্রকার। যথা—

রোপা আমন 
চারা প্রস্তুত করে, সেই চারা রোপণ করে এই ধান উৎপন্ন হয় বলে এর এরূপ নাম। রোপা আমন জৈষ্ঠ্য-আষাঢ় মাসে বীজ তলায় বীজ বোনা হয়, শ্রাবণ-ভাদ্র মাসে মূল জমিতে রোপণ করা হয় এবং অগ্রহায়ণ-পৌষ মাসে ধান কাটা হয়।

বোনা আমন 
এই আমন ছিটিয়ে বোনা হয়। বোনা আমন চৈত্র-বৈশাখ মাসে মাঠে বীজ বপন করা হয় এবং অগ্রহায়ণ মাসে পাকা ধান কাটা হয়। একে আছড়া আমনও বলে।

বাওয়া আমন 
বিল অঞ্চলে এই আমন উৎপন্ন করা হয়। একে এই কারণে গভীর পানির বিলে আমনও বলা হয়ে থাকে।

জাতসমূহ 
বাংলাদেশে বিভিন্ন প্রজাতির আমন ধানের চাষ হয়ে থাকে এবং প্রতিটি প্রজাতির ধানের স্থানীয় নাম রয়েছে। যেমন— তুলশীমালা, কাটারিভোগ,  ইন্দ্রশাইল, কাতিবাগদার, ক্ষীরাইজালি, গদালাকি, গাবুরা, চিংড়িখুশি, চিটবাজ, জেশোবালাম, ঝিঙ্গাশাইল, ঢেপি, তিলককাচারী, দাউদিন, দাদখানি, দুদলাকি, দুধসর, ধলা আমন, নাগরা, নাজিরশাইল, পাটনাই, বাঁশফুল, বাইশ বিশ, বাদশাভোগ, ভাসা মানিক, মালিয়াডাক্র, রাজাশাইল, রূপশাইল, লাটশাইল, হাতিশাইল ইত্যাদি।

বিভিন্ন দেশে আমন ধানের আবাদ

বাংলাদেশ 
বাংলাদেশের ধানের প্রজাতির মধ্যে আমন, অঞ্চল ও উৎপাদনের পরিমাণ নির্বিশেষে শীর্ষে অবস্থান করছে। এই ধান বোনা এবং রোপা হয় ডিসেম্বর থেকে জানুয়ারিতে। বাংলাদেশে নিম্নাঞ্চলে ফলানো বেশিরভাগ আমন ধানই ভাসমান জাতের, যার স্থানীয় নাম জলিধান বা অগ্রহায়ণী ধান । বাংলাদেশে এর প্রায় ২,০০০ কালটিভার (cultivar) বা জাত রয়েছে, এবং এশিয়া জুড়ে আছে ৬,০০০-এরও বেশি জাত। সবগুলোই অত্যন্ত আলোককাল-সংবেদী।

তথ্যসূত্র 

ধান
বাংলাদেশের ধান
ধানের জাত
রাজকীয় সনদপ্রাপ্ত হিসাববিদ

রাজকীয় সনদপ্রাপ্ত হিসাববিদ বা চার্টার্ড অ্যাকাউন্ট্যান্ট () ব্যবসার বিভিন্ন ক্ষেত্র যেমন হিসাব সংরক্ষণ, নিরীক্ষণ, অর্থায়ন, ব্যাবস্থাপনা এবং করসংক্রান্ত কাজ করে থাকেন। সনদপ্রাপ্ত হিসাববিদরা সচরাচর কোন হিসাবরক্ষণ প্রতিষ্ঠানে, সরকারী বা বেসরকারী প্রতিষ্ঠানে কিংবা কোন নিয়োগকর্তার পক্ষে সেবা প্রদান করেন। আবার কোন কোন সনদপ্রাপ্ত হিসাববিদ স্বাধীনভাবে কাজ করে থাকেন।

সনদপ্রাপ্ত হিসাববিদদের সংগঠনের সদস্য হতে গেলে একজন প্রার্থীকে সংগঠনের নিয়ম অনুযায়ী কয়েকটি ধাপে সজ্জিত পরীক্ষায় উত্তীর্ণ হতে হয় এবং একই সাথে ৩ থেকে ৪ বছরের পেশাগত প্রশিক্ষণ গ্রহণ করতে হয়।

রাজকীয় সনদপ্রাপ্ত হিসাববিদরাই সর্বপ্রথম পেশাজীবী যারা ১৮৫৪ সালে যুক্তরাজ্যে একটি পেশাজীবী সংগঠন তৈরী করেছিলেন। যুক্তরাজ্যের হিসাববিদদের এই পেশাজীবী সংগঠনটি হল "দি ইনিস্টিটিউট অফ চাটার্ড অ্যাকাউন্ট্যান্টস অফ ইংল্যান্ড অ্যান্ড ওয়েলস"।

ভারতে সর্বপ্রথম সনদপ্রাপ্ত হিসাববিদদের পেশাজীবী সংগঠন "দি ইনিস্টিটিউট অফ চাটার্ড অ্যাকাউনট্যান্টস অফ ইন্ডিয়া" (The Institute of Chartered Accountants of India) ১৯৪৯ সালে প্রতিষ্ঠিত হয়। বাংলাদেশে ১৯৭৩ সালে "দি ইনিস্টিটিউট অফ চাটার্ড অ্যাকাউন্ট্যান্টস অফ বাংলাদেশ" (ICAB) প্রতিষ্ঠিত হয়।

মার্কিন যুক্তরাষ্ট্রে এরূপ সংস্থাটির নাম "আমেরিকান ইনিস্টিটিউট অফ সার্টিফাইড পাবলিক অ্যাকাউন্ট্যান্টস"। মার্কিনীদের দ্বারা স্বীকৃত হিসাববিদগণ "সনদপ্রাপ্ত সরকারী হিসাববিদ" তথা "সার্টিফাইট পাবলিক অ্যাকাউন্ট্যান্ট" উপাধি লাভ করেন।

তথ্যসূত্র 

ব্যবসা
পেশা
পচনশীল ক্ষত

পচনশীল ক্ষত বা গ্যাংরিন একটি গুরুতর ও সম্ভাব্য প্রাণঘাতী অসুস্থতা যা রক্ত সরবরাহের অভাবে দেহের কোনও অঙ্গের কলামৃত্যু হলে সংঘটিত হয়। কোন আঘাত বা সংক্রমণের ফলে অথবা রক্ত সঞ্চালনের কোনো দীর্ঘস্থায়ী সমস্যায় ভোগার ফলে এটি হতে পারে। পচনশীল ক্ষতের প্রাথমিক কারণ দেহকলাতে রক্ত সঞ্চালন কমে যাওয়া, যার ফলে কোষের মৃত্যু ঘটে। মধুমেহ রোগ (ডায়াবেটিস) ও দীর্ঘমেয়াদী ধূমপান পচনশীল ক্ষতের ঝুঁকি বৃদ্ধি করে।

বিভিন্ন ধরনের পচনশীল ক্ষত বিদ্যমান যেমন শুষ্ক পচনশীল ক্ষত, আর্দ্র পচনশীল ক্ষত, গ্যাসীয় পচনশীল ক্ষত, অভ্যন্তরীণ পচনশীল ক্ষত এবং পচনকারক আস্তবিপ্রদাহ (নেক্রোটাইজিং ফেসসিটিস)। আক্রান্ত শরীরের চিকিৎসা গুলো হল অ্যান্টিবায়োটিক, রক্তনালী সার্জারি, ম্যাগগট থেরাপি বা হাইপারবারিক অক্সিজেন থেরাপি।

চিত্র

তথ্যসূত্র 

কলামৃত্যু
রোগের নিদর্শন ও লক্ষণ-উপসর্গ: রক্তবাহিকা
পচনশীল ক্ষত
স্বাস্থ্যের উপর তামাকের প্রভাব
এটিঅ্যান্ডটি কর্পোরেশন

এটিঅ্যান্ডটি কর্পোরেশন মূলত আমেরিকান টেলিফোন অ্যান্ড টেলিগ্রাফ কোম্পানি একটি মার্কিন টেলিযোগাযোগ কোম্পানি যেটি ভোক্তা, ব্যবসায়িক প্রতিষ্ঠান ও সরকারি সংস্থাগুলোকে ভয়েস, ভিডিও, ডাটা সেবা প্রদান করে থাকে।

তথ্যসূত্র

১৮৮৫-এ প্রতিষ্ঠিত
টেলিযোগাযোগ কোম্পানি
নোকিয়া সলিউশনস এবং নেটওয়ার্কস

নোকিয়া নেটওয়ার্কস একটি বহুজাতিক ডাটা নেটওয়ার্কিং এবং টেলিযোগাযোগ সরঞ্জাম কোম্পানি। ফিনল্যান্ডে এর সদর দপ্তর। এটি ফিনল্যান্ডের নোকিয়া এবং জার্মানির সিমেন্সের একট যৌথ উদ্যোগ। ১৫০টি দেশে এর কার্যক্রম চালু রয়েছে।

তথ্যসূত্র

বহিঃসংযোগ 

 Nokia Networks Homepage
 Nokia Networks blog
 Nokia Corporation
 Connectivity Scorecard website
 Press Release 1 Jul 2013

ফিনল্যাণ্ডের কোম্পানি
মিউনিখ ভিত্তিক কোম্পানি
নোকিয়া সম্পদ
সিমেন্স
টেলিযোগাযোগ যন্ত্রপাতি বিক্রেতা
ভিওআইপি কোম্পানি
২০০৭-এ প্রতিষ্ঠিত ফিনীয় কোম্পানি
এসপো ভিত্তিক কোম্পানি
নকিয়া পরিষেবা
২০০৭-এ প্রতিষ্ঠিত টেলিযোগাযোগ কোম্পানি
তৌহিদ আলী

শহীদ তৌহিদ আলী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
তৌহিদ আলীর পৈতৃক বাড়ি সিলেট জেলার গোলাপগঞ্জ উপজেলার মুখিতলা গ্রামে। তিনি অবিবাহিত ছিলেন। তার বাবার নাম মিছির আলী এবং মায়ের নাম মুল্লুকচান বিবি।

কর্মজীবন 
তৌহিদ চাকরি করতেন পুলিশ বাহিনীতে। ১৯৭০ সালে যোগ দেন। সে সময়ে নবীন সদস্য হিসেবে কর্মরত ছিলেন রাজশাহী পুলিশ লাইনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে সাত নম্বর সেক্টরের লালগোলা সাব-সেক্টরে যুদ্ধ করেন।

মুক্তিযুদ্ধে ভূমিকা 
চাঁপাইনবাবগঞ্জ জেলার অন্তর্গত রাধাকান্তপুর ছিল ভারত-বাংলাদেশ সীমান্তের কাছে। ১৯৭১ সালের মুক্তিযুদ্ধকালে রাধাকান্তপুরে ছিল পাকিস্তান সেনাবাহিনীর শক্ত এক ঘাঁটি। মুক্তিযোদ্ধারা কয়েকবার সেখানে আক্রমণ করেও সেখান থেকে পাকিস্তানিদের উচ্ছেদ করতে পারেননি। মুক্তিযুদ্ধের চূড়ান্ত পর্যায়ে ডিসেম্বর মাসের দ্বিতীয় সপ্তাহে তৌহিদ আলীসহ একদল মুক্তিযোদ্ধা পুনরায় সমবেত হন রাধাকান্তপুরের পাকিস্তানি সেনাঘাঁটির কাছে। তারা ছিলেন কয়েকটি উপদলে (প্লাটুন) বিভক্ত। প্রত্যেক দলে ২৪-২৫ জন। তাদের সঙ্গে ছিলো রাইফেল, স্টেনগান আর গ্রেনেড। এবার তাদের লক্ষ্য ছিল আক্রমণ করে পাকিস্তান সেনাবাহিনীকে ঘাঁটি থেকে একেবারে উচ্ছেদ করা। তৌহিদ ও তার সহযোদ্ধা এবং অন্যান্য উপদলের মুক্তিযোদ্ধারা একযোগে পাকিস্তানি ঘাঁটিতে আক্রমণ চালান। দুই পক্ষে তুমুল যুদ্ধ চলতে থাকে। পাকিস্তানি সেনারা মাটি কামড়ে ঘাঁটিতে পড়ে থাকায় কোনোভাবেই তাদের হটানো সম্ভব হচ্ছিল না। তখন মুক্তিবাহিনীকে যুদ্ধকৌশল পাল্টান এবং পাকিস্তানিদের সুরক্ষিত বাংকারে ঝটিকা আক্রমণের সিদ্ধান্ত নেন। এ জন্য মনোনীত হন তৌহিদসহ কয়েকজন মুক্তিযোদ্ধা। তারা সহযোদ্ধাদের কাভারিং ফায়ারিংয়ের ছত্রচ্ছায়ায় প্রত্যেকে কয়েকটি গ্রেনেডসহ হামাগুড়ি দিয়ে এগিয়ে যান পাকিস্তানি বাংকার লক্ষ্য করে। তৌহিদ অত্যন্ত ক্ষিপ্রতার সঙ্গে এক বাংকারের কাছে পৌঁছেন এবং বাংকারে দুটি গ্রেনেড ছোড়েন। নিখুঁত নিশানায় তা ভেতরে পড়ে। বাংকার প্রায় ধ্বংস ও সেখান থেকে গোলাগুলি বন্ধ হয়ে যায়। এই সাফল্য ও জয়ে তিনি অভিভূত হয়ে পড়েন। অদম্য জয়ের নেশায় বাকি গ্রেনেডসহ আরেকটি বাংকারের দিকে এগিয়ে যান। কিন্তু পাকিস্তানিরা তাকে দেখে ফেলে এবং তাকে লক্ষ্য করে ব্যাপক গুলি শুরু করে।
অসংখ্য গুলি ছুটে আসে তৌহিদের দিকে। নিজেকে রক্ষা করতে পারেননি তিনি। কয়েকটি গুলি সরাসরি আঘাত করে তার শরীরে। ঢলে পড়েন তিনি। শহীদ হন তিনি। এই যুদ্ধে শেষ পর্যন্ত মুক্তিযোদ্ধারাই জয়ী হন।

পুরস্কার ও সম্মাননা 
 বীর বিক্রম

তথ্যসূত্র

বহি:সংযোগ 

বীর বিক্রম
১৯৭১-এ শহীদ মুক্তিযোদ্ধা
সেডলেক ওসারি

'সেডলেক ওসারি (কঙ্কালের গির্জা নামেও পরিচিত) একটি ছোট রোমান ক্যাথোলিক গির্জা যা চেক প্রজাতন্ত্রেরে সেডলেকে অবস্থিত। গির্জাটি মৃত মানুষের কঙ্কাল দিয়ে সাজানো। এখানে প্রায় ৪০,০০০ থেকে ৭০,০০০ মানুষের কঙ্কাল দিয়ে শৈল্পীকভাবে সাজানো হয়েছে গির্জাটি। এই গির্জাটি চেক প্রজাতন্ত্রের অন্যতম পর্যটকদের আকর্ষণীয় স্থান। প্রতি বছর প্রায় ২০০,০০০ পর্যটক গির্জাটি দেখতে আসেন।

গির্জাটির অন্যতম আকর্ষণ হলো এর কেন্দ্রে একটি বড় কঙ্কালের ঝাড়বাতি। আরো একটি আকর্ষণীয় কাজ হলো সোয়র্জনেবার্গের পরিবারের এর কুলচিহ্ন। এটিও কঙ্কাল দিয়ে নির্মীত।

ইতিহাস 

১২৭৮ সালে হেনরি নামে একজন মঠাধ্যক্ষকে বোহেমিয়ার রাজা আটাকোরা ২ জেরুজালেম পাঠান। তিনি সেখান থেকে ফিরে আসার সময় গলগোথার কিছু মাটি সঙ্গে করে নিয়ে এসে মঠের গোরস্তানের চারপাশে ছড়িয়ে দেন। এই খবর যখন লোকজন জেনে যায় তখন পুণ্য লাভের জন্য সবাই মরে যাওয়ার পর এখানে সমাহিত হওয়ার ইচ্ছা পোষণ করে এবং কিছুদিনের মধ্যেই ইউরোপজুড়ে সেলডেক হয়ে ওঠে একটি আকাক্সিক্ষত সমাধিক্ষেত্র। ১৪ শতাব্দীতে ব্ল্যাক ডেথের সময় এবং ১৫ শতাব্দীর প্রথম দিকে হাজাইট যুদ্ধের সময় হাজার হাজার লোককে এখানে সমাহিত করা হয়।

১৪০০ সালের দিকে এই গির্জার ভিতরে একটি গোথিক গির্জা নির্মাণ করা হয় যেখানে অনেক লোককে সমাহিত করা হয়। তাই এটির পরিধি অত্যন্ত বেড়ে যায়। ১৭০৩ থেকে ১৭১০ সালের এর মধ্যে, একটি নতুন প্রবেশদ্বার তৈরি করা হয় যা সামনের প্রাচীরের বাহ্যিক সাপোর্ট হিসেবে কাজ করে। উপরের চার্চটি পুনঃনির্মিত হয়। চেক বারোক স্টাইলে এই চার্চের স্থাপতি ও ডিজাইনার ছিলেন জ্যান সান্তিনি আইচেল। ১৮৭০ সালে ফ্রান্তি অ্যাক রিন্ত একজন কাঠমিস্ত্রি যিনি এই হাড়গুলো সাজিয়ে রাখার দায়িত্ব পান।

১৭০৩ থেকে ১৭১০ সালের এর মধ্যে, একটি নতুন প্রবেশদ্বার তৈরি করা হয় যা সামনের প্রাচীরের বাহ্যিক সাপোর্ট হিসেবে কাজ করে। উপরের চার্চটি পুনঃনির্মিত হয়। চেক বারোক স্টাইলে এই চার্চের স্থাপতি ও ডিজাইনার ছিলেন জ্যান সান্তিনি আইচেল। ১৮৭০ সালে ফ্রান্তি অ্যাক রিন্ত একজন কাঠমিস্ত্রি যিনি এই হাড়গুলো সাজিয়ে রাখার দায়িত্ব পান।
১৫১১ সালের পর কবর খুঁড়ে কঙ্কাল গাদা করার কাজ গির্জার একজন অর্ধ-অন্ধ সন্ন্যাসীকে দেয়া হয়।
১৭০৩ থেকে ১৭১০ সালের এর মধ্যে, একটি নতুন প্রবেশদ্বার তৈরি করা হয় যা সামনের প্রাচীরের বাইরের খুঁটি হিসেবে  হেলান দিয়ে থাকত। উপরের চার্চটি পুনঃনির্মিত হয়। চেক বারোক স্টাইলে এই চার্চের স্থাপতি ও নকশাকার ছিলেন জ্যান সান্তিনি আইচেল।

১৮৭০ সালে ফ্রান্তি অ্যাক রিন্ত নামের একজন কাঠমিস্ত্রিকে শোয়ার্জেনবার্গ পরিবার  এই হাড়গুলো সাজিয়ে রাখার দায়িত্ব দেয়। তিনি গির্জাটিকে ভয়ংকরদর্শন করে সাজিয়েছিলেন। এখনো গির্জার প্রবেশপথের দেয়ালে হাড্ডির ওপর রিন্ত-এর সই জ্বলজ্বল করছে।

স্থিরচিত্র

তথ্যসূত্র

বহিঃসংযোগ 

 Official website (cz, en, de)
 Sedlec Ossuary Photos
 Sedlec Ossuary in Images

গির্জা ভবন
টিকেলের দামা

টিকেলের দামা (বৈজ্ঞানিক নাম:Turdus unicolor) দাগি বুক ও হলদে ঠোঁটের বিরল ভূচর পরিযায়ী পাখি। এ পাখি সাধারণত শীতের আবাসে একা এবং প্রজনন মৌসুমে জোড়ায় অবস্থান করে। ভারতের হিমালয়ে এদের দেখতে পাওয়া যায়।

গ্যালারি

তথ্যসূত্র 

এশিয়ার পাখি
উত্তর ভারতের পাখি
বাংলাদেশের পাখি
ভারতের পাখি
নেপালের পাখি
ভুটানের পাখি
পাকিস্তানের পাখি
১৮৩৩-এ বর্ণিত পাখি